Paimenpoika ja paimentyttö
Tulitpas, tulitpas, tiesinhän sen,
 olithan sinä niin hyvä.

 – Ne metsänneidot oli valheita vaan,
 mut sinä olit kultajyvä.

 – No istu sitten ja elä mene taas!
 Niin hyvä on olla mulla.

 – No tahdotkos nyt jo, paimentyttö,
 tämän pojan kullaksi tulla?

 – Osasitpas laittaa, poika sä viekas,
 paimentytölle ansan.

 No, ota minut sitten, kun mielesi tekee,
 ja ota minut kokonansa!